Eleftherotypía

Eleftherotypía (Ελευθεροτυπία) on Ateenas ilmuv üleriigilise levikuga vasakpoolne päevaleht. 

Leht hakkas ilmuma 1975. aastal. Algselt olid omanikeks ajakirjanikud, kuid 1978. aastal võtsid lehe üle vennad Tegópoulosed.Greece: Eleftherotypia workers offer living example of workers' control and management, Marxist.com. 12.04.2012. 2011. aastal läks leht pankrotti, kuid taasavati 2013. aastal. Uus omanik on Harris Ikonomopoulos.Editorial: Eleftherotypia publisher defiant. Enet. 10.06.2013.

Leht on üldiselt suhtunud soosivalt sotsiaaldemokraatlikku erakonda PASOK, kuid on partei tegevust ka kritiseerinud.Eleftherotypia. Eurotopics.net.

Vasakradikaalide, anarhistide ja terroristide rühmitused saadavad Eleftherotypía toimetusele infomaterjale ja manifeste lootuses oma vaateid levitada. Kuni 2002. aastani hoidus leht terrorirünnakute hukkamõistmisest. Varem on Eleftherotypía toimetajad kritiseerinud terrorismivastaseid seadusi. 

Eleftherotypía pühapäevane väljaanne Kyriakátiki Eleftherotypía (Κυριακάτικη Ελευθεροτυπία) avaldab Le Monde Diplomatique'ist tõlgitud artikleid  rahvusvahelistel teemadel. 

Alates 2000. aastast ilmub kolmapäeviti koos lehega koomiksiajakiri "9"."9" toimetaja Angelos Mastorakise kiri kreeka ja inglise keeles. 

Kreeka võlakriis
Kreeka majandusraskused tabasid ka ajalehte. 2011. aasta augustis lõpetasid omanikud töötajaile palga maksmise. Detsembris alustasid töötajad streiki ja omanikud kuulutasid välja Eleftherotypía pankroti. Kuigi leht oli suletud, andsid ajakirjanikud omal initsiatiivil nime "Eleftherotypía töötajad" all välja mitu erinumbrit, mida ostsid ka need, kes ei olnud lehe püsilugejad. Unpaid Greek Journalists Keep Left-Wing Newspaper, Eleftherotypia, Alive Despite Bankruptcy. HuffPo. 12.06.2012. On oletatud, et lehe sulgemise taga võisid olla ka poliitilised motiivid – leht oli kreeka restruktureerimispaketi ja valitsuse suhtes kriitiline.Greek journalists return to work unpaid for what may be paper's last edition. The Guardian. 12.06.2012. Enne sulgemist oli Eleftherotypía veebileht kõige populaarsem Kreeka meediaorganisatsiooni veebileht. 10. jaanuaril 2013 hakkas leht uuesti ilmuma ja taasavati ka internetikeskkond Enet. Uuele omanikule Harris Ikonomopoulosele kuulub 67% lehe aktsiatest. Ikomonopoulos on kirjutanud, et Eleftherotypía ei toeta mitte kindlaid parteisid, vaid ideesid – ühiskonda, õiglust ja lootust. Ikomonopoulose sõnul on Eleftherotypía ülesandeks kaasa aidata Kreeka ühiskonna taassünnile.

Viited

Välislingid
Kreekakeelne Enet
Ingliskeelne Enet

Kategooria:Ajalehed